**OB Zabok i bolnica hrvatskih veterana**

**Služba za kirurgiju**

**Pročelnik kirurške službe Zdravko Zelić, dr. med., spec. opće kirurgije**

**i subspecijalist abdominalne kirurgije**

**Obavijest bolesniku o operacijskom postupku**

**OBJAŠNJENJE I PISMENI PRISTANAK BOLESNIKA NA OPERATIVNI ZAHVAT**

**URETROTOMIJA**

**Postupak**

Uretrotomija je operacija kod koje se zareže tanka brazda u mokraćnoj cijevi (cijev kroz koju mokrite) kako bi se oslobodilo suženje (striktura) i poboljšao protok urina. U anesteziji, operater prolazi posebnim urološkim endoskopskim instrumentom (tzv.uretrocistoskopom) duž mokraćne cijevi dok ne dođe do suženja. Umetne se maleni nož kroz uretrocistoskop i njime se izreže ožiljno tkivo kako bi se otvorio isti promjer kao i u zdravome tkivu. U mokraćni mjehur se postavlja kateter na nekoliko dana (ili duže) kako bi se omogućilo zacjeljivanje bez ponovnog stvaranja ožiljka.

**Prednosti**

Ovo je manje invazivna metoda liječenja suženja mokraćne cijevi jer nije potreban rez kože niti rez mokraćne cijevi izvana, već se sve rješava endoskopskim putem, bez većih komplikacija.

**Mogući rizici postupka**

Ovdje su navedeni uobičajeni rizici. Osim toga mogu postojati i neki neuobičajeni rjeđi rizici koji nisu ovdje navedeni. Ako imate bilo kakvih pitanja obratite se svom urologu.Ako je potrebna anestezija tijekom zahvata možete imati nuspojave zbog primijenjenih anestetika. Uobičajene nuspojave su osjećaj omamljenosti, mučnina, povraćanje, osip i opstipacija.Detaljnije informacije ćete dobiti od anesteziologa.

**Specifični rizici**

Ožiljak se može ponovno pojaviti i operacija se možda treba ponoviti.

Mogu se razviti strikture i na drugim mjestima u mokraćnoj cijevi. Možda budu neophodni antibiotic dok tkivo bude zarastalo, ali unatoč tome postoji mogućnost da razvijem mokraćnu upalu unatoč svim poduzetim mjerama predostrožnosti.

Može se pojaviti manja količina krvarenja kada se ukloni kateter.Ponekad ovo krvarenje može biti obilnije što može zahtijevati drugu operaciju.

Rijetko se mogu pojaviti problemi s erekcijom penisa nakon operacije, ali je ovo uglavnom privremeno.

Neki od gore navedenih rizika su češći u pušača, pretilih, dijabetičara, osoba sa povišenim krvnim tlakom i osoba sa bolesnim srcem.

**Zamjena za preporučenu operaciju**

Ovisno o stupnju i razini suženja eventualno u obzir dolazi bužiranje (proširenje) mokraćne cijevi posebnim instrumentima različite debljine, a također kod težih i opsežnih oblika suženja uretre u obzir dolazi otvoreni operativni zahvat mokraćne cijevi najčešće u dva akta s presađivanjem sluznice unutrašnjosti obraza kako bi se nadomjestio dio mokraćne cijevi koji je sužen, no detaljne informacije o ovoj vrsti zahvata potrebno je diskutirati s nadležnim urologom koji je indicirao operativni zahvat.

**IZJAVA BOLESNIKA**

Svojim potpisom potvrđujem da sam na meni jasan i razumljiv način upoznat/a s mojim zdravstvenim stanjem, preporučenim postupkom liječenja, vrstom odabrane anestezije, mogućim kontraindikacijama i rizicima samoga postupka uključujući i rizike koji su specifični s obzirom na moje zdravstveno stanje kao i činjenicom da je uspjeh liječenja varijabilan i da ovisi o nizu čimbenika. Na sve svoje dodatne upite sam dobio/la potpunu informaciju od strane liječnika te u cijelosti preuzimam rizik liječenja navedenim postupkom.

Sukladno članku 16. Stavak 3. Zakona o zaštiti prava pacijenata (“Narodne novine broj 169/04), izjavljujem da slobodnom voljom utemeljenoj na potpunoj obavIještenosti, prihvaćam preporučeni postupak.

Ime i prezime bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis liječnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_